C 421/32
HU
Az Európai Unió Hivatalos Lapja
2022.11.4.
Támogathatják-e az ERFA-programok más uniós szervek vagy hálózatok tagsági/részvételi díjait (pl.
EIT-partnerségek)?
Az ERFA által társfinanszírozott műveletnek az ERFA-rendelet hatálya alá kell tartoznia.
Az ERFA-rendelet 5. cikke (1) bekezdésének f) pontja lehetővé teszi, hogy az ERFA támogassa a hálózatépítést, az együttműködést, valamint az innovációs klasztereket érintő tapasztalatcserét és tevékenységeket (ideértve azokat is, amelyek összefogják a vállalkozásokat, a kutatási szervezeteket és a hatóságokat).
Az ilyen együttműködés nemzetközi szervezeteken keresztül is előmozdítható.
A közös rendelkezésekről szóló rendelet 63. cikkének (4) bekezdése értelmében egy művelet egésze vagy egy része végrehajtható egy tagállamon, így az EU-n kívül is, feltéve, hogy a művelet hozzájárul a program célkitűzéseihez.
A nemzetközi szervezetek tagsági díjai ezért nem felelnek meg a fent említett feltételeknek, és az ERFA-ból nem támogathatók, mivel a nemzetközi szervezetek célkitűzései általában túl tágak ahhoz, hogy azokat egy olyan konkrét művelettel lehessen párhuzamba állítani, amely a finanszírozási program célkitűzéseihez igazodik.
Ezzel szemben a részvételi díjak általában konkrétabb és specifikusabb tevékenységekhez kapcsolódnak, és ezért részesülhetnek ERFA-támogatásban – amennyiben egy nemzetközi szervezet által végrehajtott olyan konkrét művelethez igazodnak, amely az ERFA-rendelet hatálya alá tartozik, és hozzájárul a finanszírozási program célkitűzés(ei)hez.
5.
Kombinált finanszírozás (partnerségalakítás)
Fontos, hogy optimalizáljuk és maximalizáljuk azokat az előnyöket, amelyeket a K+I a társadalom, a környezet és a tágabb értelemben vett gazdaság számára nyújt, valamint azt a hozzájárulást, amellyel elősegíti az uniós célok elérését.
Az uniós finanszírozásnak ezért koherensnek kell lennie, és ki kell aknáznia a lehetséges szinergiákat.
Ez különösen igaz egy olyan partnerségalakításra, amely egy, a részvétel szélesítésében érintett országban kiválósági központ létrehozását vagy korszerűsítését támogatja azáltal, hogy összefog egy másik ország vezető kutatóintézetével (fejlett partnerrel).
Ehhez nemzeti, regionális, uniós vagy magánforrásból származó kiegészítő finanszírozásra van szükség.
Az ilyen fellépést ezért a Horizont Európa munkaprogram „szinergia” műveletként jelöli meg.
A partnerségalakítás várhatóan hatásos és érdemi híd lesz, különösen az S3 és a K+I kiválósági központ között, és így erősíti az EKT-t.
Kapcsolódó jogszabályok
Az általános csoportmentességi rendelet 25d. cikke (Állami támogatás)
A folyamat főbb lépései
Előkészítés/programozás
A Horizont Európa munkaprogram ún.
„szinergia” műveletként jelöli meg a partnerségalakítást.
A kohéziós politikai programok kiegészítő finanszírozást nyújthatnak a partnerségalakítási projekteknek a Horizont Európa által fedezett költségeken kívüli elszámolható költségeihez, feltéve, hogy teljesülnek a közös rendelkezésekről szóló rendelet 73. cikkének (4) bekezdésében foglalt követelmények.
A támogatás elosztása
Két külön pályázati felhívást tesznek közzé (az ERFA és a Horizont Európa alapján).
A Horizont Európa pályázatnak egyértelműen ismertetnie kell az ERFA-ból vagy más finanszírozási forrásokból támogatott kiegészítő projektet.
Adott esetben ismertetni kell a költségkategóriákat, a műszaki infrastruktúrára vonatkozó előírásokat, az épületek és létesítmények előzetes tervét, a költség-haszon elemzést stb.
Az ismertetést független szakértők is értékelik a Horizont Európa szabályok és kiválasztási kritériumok alapján.